Λορένθο Σέρα Φερέρ

Ο Λορένθο Σέρα Φερέρ (Lorenzo Serra Ferrer, καταλανικά: Llorenç Serra Ferrer‎, γενν. 5 Μαρτίου 1953) είναι Ισπανός προπονητής ποδοσφαίρου. Η σταδιοδρομία του συνδέθηκε κυρίως με τη Μαγιόρκα και τη Μπέτις, ενώ υπηρέτησε την πρώτη και από διάφορες άλλες θέσεις.

 Ο Φερέρ γεννήθηκε στη Σα Πόμπλα της Μαγιόρκα στις Βαλεαρίδες Νήσους. Έπαιξε για τρία χρόνια στην τοπική ερασιτεχνική ΟΝ Πομπλένσε στην Τερθέρα Ντιβισιόν και αποσύρθηκε από το ποδόσφαιρο σε ηλικία μόλις 23 ετών. Αφού προπόνησε την ομάδα νέων της Λα Σάλε, ο Φερέρ ανέλαβε την ΟΝ Πομπλένσε το 1980. Μετά από δύο εθνικά πρωταθλήματα, οδήγησε την ομάδα στην πρώτη της άνοδο στη Σεγούντα Ντιβισιόν Β, στη δεύτερη και τελική του σεζόν. Το 1983, ο Φερέρ υπέγραψε με μία άλλη ομάδα της περιοχής, τη Μαγιόρκα, όπου πέρασε δύο χρόνια με την Β ομάδα. Τη σεζόν 1983-84, προπόνησε επίσης την πρώτη ομάδα σε έναν αγώνα, ως προσωρινός προπονητής. Με τη Μαγιόρκα, ο Φερέρ προβιβάστηκε δύο φορές στην Πριμέρα Ντιβισιόν, το 1986 και το 1989, φτάνοντας και στον τελικό του Κυπέλλου Ισπανίας το 1991, όπου έχασε με 0-1 από την Ατλέτικο Μαδρίτης. Μετά από οκτώ πλήρεις σεζόν με τη Μαγιόρκα, ο Φερέρ εντάχθηκε στη Ρεάλ Μπέτις στη Σεγούντα Ντιβισιόν, οδηγώντας την αμέσως στον προβιβασμό και στη συνέχεια τερματίζοντας στην τρίτη θέση της Πριμέρα Ντιβισιόν την επόμενη σεζόν, πίσω μόνο από την πρωταθλήτρια Ρεάλ Μαδρίτης και τη Ντεπορτίβο Λα Κορούνια, καταγράφοντας το καλύτερο αμυντικό ρεκόρ (25 γκολ σε 38 αγώνες) και παίρνοντας την πρόκριση στα προκριματικά του Κυπέλλο ΟΥΕΦΑ 1995-96. Το 1997, ο Φερέρ οδήγησε τη Μπέτις στον τελικό του Κυπέλλου (ήττα με 2-3 στην παράταση εναντίον της Μπαρτσελόνα), αφού προηγουμένως είχε κερδίσει την πρόκριση στις ευρωπαϊκές διοργανώσεις για τους ανδαλουσιανούς, καθώς τερμάτισε στην τέταρτη θέση. Ο Φερέρ μετακινήθηκε στη Μπαρτσελόνα μετά τον τελικό του Κυπέλλου, αλλά πέρασε τρία χρόνια εργαζόμενος σε διευθυντικές θέσεις. Το 2000-01, αφού ονομάστηκε διάδοχος του Λουίς φαν Χάαλ μετά την απόλυση του, προπόνησε την ομάδα μέχρι την 31η αγωνιστική, αφού απολύθηκε μετά την ήττα με 1-3 από την Οσασούνα με τους Καταλανούς στην πέμπτη θέση, 17 βαθμούς πίσω από τη Ρεάλ Μαδρίτης.Το 2004, ο Φερέρ επέστρεψε στη Μπέτις, οδηγώντας τη σε ακόμη ένα τερματισμό στην πρώτη τετράδα - με την επακόλουθη πρόκριση στο Τσάμπιονς Λιγκ, την πρώτη της ιστορίας της - καθώς και την κατάκτηση του Κυπέλλου. Την επόμενη σεζόν, η ομάδα κατάφερε μόνο να καταταχθεί 14η στο πρωτάθλημα, αλλά και να αποκλειστεί από τη φάση ομίλων του Τσάμπιονς Λιγκ, παρά την νίκη της με 1-0 επί της Τσέλσι. Ο Φερέρ εντάχθηκε στην ΑΕΚ το καλοκαίρι του 2006. Στην πρώτη του σεζόν, την οδήγησε στη δεύτερη θέση στο Πρωτάθλημα, καθώς η ομάδα πέτυχε και τις πρώτες της νίκες στο Τσάμπιονς Λιγκ εναντίον της Λιλ και της Μίλαν, όμως τελικά αποκλείστηκε από τη φάση των ομίλων. Στα τέλη Μαΐου 2007, ο Φερέρ υπέγραψε τετραετής επέκταση του συμβολαίου του, το οποία επρόκειτο να λήξει στα τέλη του 2007-08. Στις 13 Αυγούστου, καθώς η ΑΕΚ προερχόταν από ισοπαλία με τη Σεβίλλη στον τρίτο προκριματικό γύρο του Τσάμπιονς Λιγκ, δήλωσε: «Η ισοπαλία (εναντίον της Σεβίλλης) θα είναι έντονα συναισθηματική για μένα», προσθέτοντας «Θα επιστρέψω σε μια πόλη που αγαπώ πολύ βαθιά.» Οι Ισπανοί κέρδισαν τελικά με συνολικό σκορ 6-1.Στις 12 Φεβρουαρίου 2008, ο Φερέρ απολύθηκε από την ΑΕΚ, μετά από τον πρόωρο αποκλεισμό στο Κύπελλο και μια κακή ποδοσφαιρική απόδοση, που είδε την πτώση από την πρώτη στην τρίτη θέση μέσα σε μια εβδομάδα. Στις 29 Ιουνίου του 2010, μία ομάδα με επικεφαλής τον Φερέρ έγινε ο νέος ιδιοκτήτης της Μαγιόρκα, λαμβάνοντας τα ηνία από το βασικό μέτοχο Mateu Alemany, για ένα ποσό που πιστεύεται ότι ήταν περίπου 2 εκατομμύρια ευρώ. Στις 9 Ιουλίου, ονομάστηκε αντιπρόεδρος του συλλόγου και τεχνικός διευθυντής, καθώς ο σύλλογος βρισκόταν στη διαδικασία της εθελοντικής διοίκησης, προσπαθώντας να βρει λύση με τα χρέη που έφταναν τα 85 εκατομμύρια ευρώ. Πομπλένσε Τερθέρα Ντιβισιόν: 1980-81, 1981-82Μπέτις Κύπελλο Ισπανίας: 2004-05, Φιναλίστ 1996-97Μαγιόρκα Κύπελλο Ισπανίας: Φιναλίστ 1990-91 Λορένθο Σέρα Φερέρ: προφίλ ως προπονητής στο BDFutbol